લગ્નમાં પિતાએ 25 લાખ રૂપિયાનું કરિયાવર આપવા સાથે 35 લાખ જેટલો ઉંચો ખર્ચ પણ કર્યો હતો. લગ્ન બાદ અનિસાબાનું શેખ(સાસુ), સંજીદા આમીરઅલી મલેક(અભિનેત્રી, નણંદ), સલીમ ઘતીવાલા(મામા સસરા), વસીમ ઘતીવાલા (પિતરાઇ ભાઇ) અવાર નવાર હેરાન પરેશાન કરી માનસિક ત્રાસ આપતા હતા. સાસરીયા જણાવતા હતા કે, તું ભીખારીની દિકરી છે, તારું ખાનદાન જ ખરાબ છે, અમે કિચડમાં પગ નાખી દીધો તેમ કહી અવાર નવાર માનસિક ત્રાસ આપતા હતા. પતિ જ્યારે દારૂ પીને મોડી રાત્રે ઘરે આવે અને અન્ય સ્ત્રીઓ સાથે ફરતા હોવાની ફરિયાદ નણંદ-સાસુને કરતા તેમણે જણાવ્યું હતું કે, આ બોમ્બે છે અહીંયા આવું બધુ નોર્મલ કહેવાય તું જુનવાણી વિચારોની છે તેમ કહી અપમાનીત કરી કાઢી મુકતા હતા.